1995–96. – 1065 ár frá stofnun Alþingis.

120. löggjafarþing. – 427. mál.

757. Fyrirspurn

til heilbrigðis- og tryggingamálaráðherra um breytingar á réttarstöðu fólks við gildistöku EES-samningsins.

Frá Margréti Frímannsdóttur.

Hvaða breytingar urðu á réttarstöðu fólks á sviði heilbrigðis- og tryggingamála við flutninga milli norrænna landa við gildistöku EES-samningsins 1. janúar 1994?

Féllu niður eða breyttust ákvæði í þágildandi samningum milli norrænna landa á þessu sviði? Ef svo er, hafa einhverjar breytingar eða leiðréttingar verið gerðar síðan og þá hverjar? Sé svo ekki, eru þær þá áformaðar og hvenær?